**Prijedlog obrasca za pripremu nastave koja implementira razvoj ključnih kompetencija**

**Ime/na i prezime/na nastavnika: *Vesna Đukić***

**Škola: „Vuk Karadžić“ – Berane**

|  |  |
| --- | --- |
| 1.**Predmet/predmeti, integrisana nastava, Vannastavna/vanškolska aktivnost:** | Matematika |
| 2. **Tema** (za projekat/integrisanu nastavu/aktivnost) / **Obrazovno vaspitni ishod** (za predmet): | Pojmovi: Gore, dolje |
| 3. **Ishodi učenja** (iz službenog programa za određeni predmet) | Učenik/ca   * Usvaja odnos gore - dolje * Pravilno imenuje odnos gore – dolje * Usvaja pojmove gore – dolje * Primjenjuje pojmove gore – dolje na konkretnim primjerima.   Odnos gore – dolje učenici usvajaju kroz uočavanje odnosa predmeta prema zemlji: dolje su oni predmeti koji su na zemlji ili bliže njoj. Gore su oni predmeti koji su dalje od zemlje. |
| 4. **Ključne kompetencije** (aktivnosti učenika i oznaka ishoda učenja KK čijem se postizanju doprinosi kod učenika) | 3. Matematička kompetencija i kompetencija u nauci, tehnologiji i inženjerstvu: 3.3. 3.3.1 i 3.3.2.   * Razvijanje sposobnosti djeteta da klasifikuje i sortira prema određenom kriterijumu (oblik, veličina, boja). Na konkretnom primjeru razvrstava bombone po boji i stavlja ih na policu (zelene bombone na gornju policu, a narandžaste na donju).   Kompetencija pismenosti 3.1. 3.1.1. i 3.1.2.   * Učestvuje aktivno u interpersonalnoj komunikaciji koja se odvija putem govora ali i kinestetičku koja obuhvata pokrete tijela, gestekulaciju, izraz lica. Jasno odgovara na postavljena pitanja šta držim u ruci, kakve su boje baloni i sl. * Precrtava sa table riječi gore – dolje u svesci * Razvija sposobnost slušanja uz razmijevanje značenja kroz pjesmu „Šta je gore, šta je dolje“. Izgovara nazive predmeta, bića, pojmova i sastavlja kratke rečenice u kojima koristi nazive gore i dolje. Primjer: sunce – rijeka (sunce je gore, rijeka je dolje)   Digitalna kompetencija 3.4. 3.4.1. i 3.4.2   * U školi prilagođeno na časovima a kod kuće uz pomoć roditelja kroz koncept digitalne učionice.   Lična, društvena i kompetencija učenja kako učiti 3.5. 3.5.1. i 3.5.2.   * Iznošenje i obrazlaganje sopstvenog gledišta * Primjenjuje pravila ponašanja i primjerene komunikacije prepoznajući važnost uspostavljanja pravila i razloge njihovog uvođenja (javlja se, traži riječ podizanjem ruke, čeka svoj red za aktivnost razvrstavanja bombona). * Na osnovu dogovorenih pravila nosi masku i drži distancu (zbog trajanja pandemije)   Građanska kompetencija 3.6. 3.6.1. i 3.6.2.   * Uviđanje i poštovanje različitosti (sličnosti i razlike u grupi u poređenju sa vršnjacima bez diskriminacije). * Pravičnost, solidarnost, nediskriminacija (djeca pokazuju u odnosu na romsku populaciju iako ne razumiju jezik svojih drugova, prihvataju druga koji se kasnije upisao).   Kompetencija kulturološke svijesti i izražavanja 3.8. 3.8.1. i 3.8.2.   * Izvodi pokrete dok izgovara riječi pjesme * Razvijanje slobode izražavanja kroz igru, komunikaciju i učenje |
| 5. **Ciljna grupa/razred** | **I razred** |
| 6. **Broj časova i vremenski period realizacije** | 1 čas |
| 7. **Scenario** – strategije učenja i njihov slijed, iskaza, kroz **aktivnosti učenika** | Tok časa.  **1. korak** – cilj: razvija sposobnost posmatranja i pravilnog opažanja odnosa gore – dolje među predmetima.  Materijal: baloni crni i rozi  Metoda razgovora  Koliko balona držim u rukama? (dva)  Pokažite mi na vašim prstićima koliko je to dva? (dva)  Koje su boje baloni?  Možemo li balon da bacimo u vis, evo prvo ćemo crni.  Molim vas da ustanete i kad bacim balon uvis izgovorite gore.  Kad pustim balon da padne čučnite i izgovorite dolje.  Dok je balon gore pitam djecu šta se sve nalazi gore u njihovoj učionici.  Kad balon padne na pod pitam šta se sve nalazi dolje u učionici.  **2. korak** – cilj: razvija sposobnost pravilnog imenovanja odnosa gore – dolje između zamišljenih predmeta i bića. Izgovaram nazive dva bića, dva predmeta, dvije pojave.  Učenici pokušavaju da sastave rečenicu u kojima uz navedene nazive koriste riječi gore – dolje.  Npr. sunce – rijeka (sunce je gore, rijeka je dolje)  Glava – noge (glava je gore, noge su dolje)  Zvijezde – trava (zvijezde su gore, trava je dolje)  Smjerovi kretanja gore-dolje (slika aviona). Avion se kreće na gore kada je na pisti, a na dolje kada treba da sleti.  **3. korak** – rad na udžbeniku matematike strana 18 i 19. Prepoznaju Aca i Hanu odgovaraju na pitanje gdje se nalaze Aco i Hana, šta rade. Hana gura kolica, a Aco se igra sa drugom. Koliko lopti imaju Aco i njegov drug (dvije). Da li obije lopte koriste? (ne). Zašto? (zato što se žuta lopta probušila pa se igraju sa plavom loptom). Gdje se nalazi plava lopta, a gdje žuta? Prilazi im Hana i predlaže novu igru. Svako treba da kaže dva predmeta od kojih je jedan gore a drugi dolje. Hana kaže: kolica su dolje, a balon je gore. Aco kaže: sunce je gore, a klupa je dolje, njihov drug kaže: ptica je gore, a cvijet je dolje. Komentarišemo dalje slike. Uočavaju dječaka koji se nalazi pored tobogana i djevojčicu koja se nalazi na toboganu. Pored njih su neobojeni kružići. Prije toga treba da uoče dva obojena uokvirena polja. Gornje polje je plave boje, a donje crvene boje. Izdvajaju plavu i crvenu bojicu i zaključuju da polje pored dječaka treba obojati crvenom jer se on nalazi dolje, a polje pored djevojčice plavo jer se ona nalazi gore. Prepoznajemo Acovog psa Bobija koji juri mačku. Mačka je pobjegla na drvo. Boje bijela polja odgovarajućom bojom. Prelazimo na sljedeću stranu. Aco i njegov drug se takmiče ko će se prije popeti uz konop. Boje bijela polja odgovarajućom bojom. U parku je i penjalica. Boje polja na poznati način koristeći riječi gore – dolje. Djeca vole da se ljuljaju pa su u parku postavili i ljuljašku. Kad je djevojčica sjela na ljuljašku, dječak se već ljuljao. Ko je sada gore, a ko dolje? Bojimo kružiće odgovarajućom bojom. U parku je često i klovn. Zabavlja djecu i spretno baca i hvata loptice, ponekad mu loptice padnu na zemlju. Plavom bojom bojimo loptice koje su gore, a crvenom loptice koje su dolje.  **4. korak** – cilj: razvija sposobnost razvrstavanja predmeta prema odnosu gore – dolje. Na stolu u korpi se nalaze bomboni narandžasti i zeleni. Učenici izlaze pojedinačno a njihov zadatak je da zelene bombone stave na gornju policu a narandžaste na donju. Kada oni završe ja želim da učestvujem u igri. Namjerno griješim i zeleni bombon stavljam na pogrešno mjesto. Učenici uočavaju grešku i analiziramo problemsku situaciju. U čemu sam pogriješila dozvoljavam da mi pokažu šta treba da uradim.  **5. korak** – Pjesma – „Šta je gore, šta je dolje“.  Djeca izvode pjesmu kroz recitovanje i pokrete. Prvo slušaju izražajno čitanje pjesme.  GORE NA NEBU SUNCE SIJA  DOLJE IZ ZEMLJE CVIJEĆE KLIJA  GORE NA NEBU OBLACI PLOVE  DOLJE U VODI RIBU LOVE  GORE NA KROVU ČUČI RODA  DOLJE NA PUTU DIJETE HODA  GORE NA VRATU STOJI GLAVA  DOLJE NA NOZI CIPELA SPAVA  ŠTA JE GORE, ŠTA JE DOLJE  TO SAD ZNA I MALI ĐOLE (X2).  Zajedno recitujemo i izvodimo odgovarajuće pokrete.  **6. korak**- precrtavaju naslov gore – dolje sa table u sveskama.  **7.korak** – radni listić gore – dolje lijepimo ispod naslova u svesci. Pohvale za urađeno. Nakon urađenog zadatka dobijaju pečat kao pohvalu za urađeno. |
| 8. **Nastavni materijali za podučavanje i učenje** | Nastavni/radni listić, slika aviona, strelice. |
| 9. **Potrebna materijalna sredstva** (uključujući troškovnik, ako je potrebno obezbijediti finansijska sredstva) | Baloni, korpica, bomboni, plastična polica za razvrstavanje bombona. |
| 10. **Očekivani rezultati**(mjerljivi i dokazljivi, koji proističu iz definiranih aktivnosti) | Učenici-ce uočavaju, razumiju odnose gore – dolje i primjenjuju ih. Popunjeni radni materijali na kojim se pokazuje da su usvojili odnose gore – dolje. |
| 11. **Opis sistema vrednovanja** | Po ispunjavanju zadataka iz koraka u korak, pohvala i podsticaj. Povratna informacija na listiću. |
| 12. **Evaluacija** | Kroz aktivnosti djece i navođenje vaspitača su zastupljene sve kompetencije. Djeca su sa uspjehom usvojila nova znanja i vještine zahvaljujući raznovrsnim aktivnostima i zadacima. |